LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 82.pantā noteiktajā kārtībā

**“Kvadricikla piegāde Daugavpils pilsētas pašvaldības iestādei
“Komunālās saimniecības pārvalde””**

identifikācijas numurs **DPD 2015/42**

**Iepirkumu komisijas sēdes protokols Nr.5**

2015.gada 15.jūnijā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 9.00.

SĒDĒ PIEDALĀS:

|  |  |
| --- | --- |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste,Teodors Binders – Daugavpils pilsētas pašvaldības iestādes “Komunālās saimniecības pārvalde” tehniskais direktors. |
| Sēdi vada un protokolē | Komisijas loceklis J.Bārtuls.  |

Sēdē attaisnojošu iemeslu dēļ nepiedalās Jurate Kornutjaka – Daugavpils pilsētas domes Centralizēto iepirkumu nodaļas vadītāja.

Komisijas izveidošanas pamats: Domes izpilddirektores 2015.gada 1.jūnija rīkojums Nr.151.

**Komisijas sēdes darba kārtība:** Lēmuma par uzvarētāju pieņemšana.

**Lēmuma par uzvarētāju pieņemšana**

1. Komisijas loceklis J.Bārtuls paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis J.Bārtuls ziņo, ka iepirkumam “Kvadricikla piegāde Daugavpils pilsētas pašvaldības iestādei “Komunālās saimniecības pārvalde”” (turpmāk – iepirkums) dalību bija pieteikuši divi pretendenti: SIA “SDK” un SIA “CF DRIVE”.
3. Pretendenti piedāvāja šādas līgumcenas:

|  |  |  |
| --- | --- | --- |
| Nr.p.k. | Pretendents | Piedāvātā līgumcena *euro* bez PVN |
| 3.1. | SIA “SDK” | 10 578,51 |
| 3.2. | SIA “CF DRIVE” | 8 016,53 |

1. 2015.gada 12.jūnija slēgtā sēdē (prot. Nr.4) iepirkumu komisija izskatīja pretendentu iesniegto dokumentu atbilstību iepirkuma nolikuma prasībām un konstatēja, ka pretendenti SIA “SDK” un SIA “CF DRIVE” ir iesnieguši visus Nolikumā noteiktos dokumentus, kuri apliecina pretendentu kvalifikāciju un atbilstību iepirkuma Nolikuma nosacījumiem.
2. 2015.gada 12.jūnija slēgtā sēdē (prot. Nr.4) iepirkumu komisija izskatīja pretendentu tehnisko piedāvājumu atbilstību nolikuma tehniskās specifikācijas prasībām un konstatēja, ka pretendenta SIA “SDK” piedāvājums pilnībā atbilst konkursa Nolikuma tehniskās specifikācijas prasībām, bet pretendenta SIA “CF DRIVE” piedāvājums nav atbilstošs šādu iemeslu dēļ:
	1. tehniskās specifikācijas nosaka, ka kvadricikls var būt ne vairāk kā 355 kg smags, bet pretendents piedāvā 396 kg smagu kvadriciklu;
	2. tehniskās specifikācijas nosaka, ka kvadriciklam jābūt no 235 līdz 239 cm garam, bet pretendents piedāvā 232 cm garu kvadriciklu;
	3. tehniskās specifikācijas nosaka, ka kvadriciklam jābūt no 114 līdz 117 cm platam, bet pretendents piedāvā 118 cm platu kvadriciklu.
3. Komisijas locekļi secināja, ka neskatoties uz neatbilstību formālo dabu, pretendenta SIA “CF DRIVE” piedāvājums ir noraidāms kā neatbilstošs tehniskās specifikācijas prasībām. Publisko iepirkumu likuma 2.panta 2.punkts nosaka, ka šā likuma mērķis ir nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Kā norādījis Latvijas Republikas Augstākās tiesas Senāta Administratīvo lietu departaments 2010.gada 5.novembra spriedumā, lietā Nr.A42304206: “Gadījumā, ja komisija secinās, ka pretendenta tehniskais piedāvājums neatbilst nolikumā norādīto tehnisko specifikāciju prasībām, attiecīgais piedāvājums ir noraidāms un nav tālāk izskatāms. Tātad ar šādu pretendentu arī nevar tikt noslēgts iepirkuma līgums”. Citā Augstākās tiesas 2013. gada 18. septembra sprieduma lietā Nr. SKA-772/2013 6. punktā norādīts, ka piedāvājuma neatbilstība neatkarīgi no tās būtiskuma ir pamats piedāvājuma tālākai nevērtēšanai. Turpinot vērtēt piedāvājumu, kurā pieļautā atšķirība no pasūtītāja prasībām ir šķietami neliela, tiek pārkāpts vienlīdzības un taisnīgas attieksmes princips. Ja arī citi pretendenti būtu zinājuši, ka var tikt piedāvātas no tehniskās specifikācijas nedaudz atšķirīgas preces (proti, ja šāda iespēja būtu paredzēta iepirkuma procedūras dokumentācijā), to piedāvājums, iespējams, būtu citādāks un tas savukārt varētu ietekmēt iepirkuma procedūras rezultātu. Pamatojoties uz Publisko iepirkumu likuma 2.pantu, iepirkuma Nolikuma 38.4.punktu, komisija nolemj noraidīt pretendenta SIA “CF DRIVE” piedāvājumu kā neatbilstošu tehniskās specifikācijas prasībām.
4. 2015.gada 12.jūnija slēgtā sēdē (prot. Nr.4) komisija konstatēja, ka pretendents SIA “SDK” ir vienīgais pretendents, kurš iesniedzis atbilstošu piedāvājumu. Komisija nolēma uzdot komisijas loceklim J.Bārtulim pārbaudīt Publisko iepirkumu likuma 8.2 panta piektās daļas 1. un 2.punktā minēto apstākļu esamību attiecībā uz pretendentu SIA “SDK”.
5. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta piektās daļas 1. un 2.punktu, izmantojot Ministru kabineta noteikto informācijas sistēmu <https://www.eis.gov.lv>, 2015.gada 15.jūnijā ir izdrukājis e-izziņu, kas apliecina, ka pretendentam SIA “SDK” nav aktuālu nodokļu parādu, kā arī nav aktuālo datu par maksātnespējas, bankrota un likvidācijas procesiem, apturētu un pārtrauktu saimniecisko darbību.
6. Komisijas locekļi izskata saņemtos dokumentus un konstatē, ka attiecībā uz pretendentu SIA “SDK” nepastāv Publisko iepirkumu likuma 8.2 panta piektās daļas 1. un 2.punktā noteiktie izslēgšanas nosacījumi.
7. Ņemot vērā augstāk minēto un pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**
	1. atzīt par uzvarētāju iepirkumā „Kvadricikla piegāde Daugavpils pilsētas pašvaldības iestādei “Komunālās saimniecības pārvalde””, identifikācijas numurs DPD 2015/42 un piešķirt līguma slēgšanas tiesības par summu EUR 10 578,51 bez PVN – **SIA „SDK”**, reģ.Nr. 40003352064, juridiskā adrese: Brīvības gatve 357, Rīga;
	2. uzdot komisijas loceklim J.Bārtulim sagatavot informatīvo vēstuli par pieņemto lēmumu pretendentiem;
	3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

*Balsojums: 3 balsis “par”, “pret” – nav, “atturas” – nav.*

SĒDE BEIDZAS plkst. 9.10.

Komisijas locekļi I.Zarāne

T.Binders

Protokolē komisijas loceklis J.Bārtuls